《寄题鲍昌朝足轩》
宋代·吴芾

江南有散人，几年卧草野。
破甑余法埃，衡门绝车马。
倘非义所安，一介不取舍。
辟轩穷巷间，此意非满假。
虽云外不足，中有至足者。
道义辈古人，文章播天下。
一点浩然气，万象资陶冶。
持此复何求，酣歌对醆斚。
吁域箪瓢乐，千古一回也。
先生于此时，卓然秉大雅。
顾我愧高风，亦忝诗酒社。
何当登此轩，抵掌共披写。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。